als_Latn dik_Latn sna_Latn
Anëtarësimi dhe integrimi i plotë i FA në NATO, rishikimi i dokumenteve strategjike, paketës ligjore, ristrukturimi dhe modernizimi i mëtejshëm i FA, kërkon një qasje të re në zhvillimin dhe konsolidimin e sistemit arsimor ushtarak, për ta bërë atë sa më cilësor e fleksibël, në funksion të zhvillimit të FARSH dhe të shoqërisë.
Arsimi Ushtarak Profesional duhet të zhvillohet në mënyrë të tillë, që t’u shërbejë Forcave të Armatosura, t’u përgjigjet nevojave kombëtare, realiteteve dhe mundësive të reja në kushtet e një mjedisi të ri të sigurisë dhe të jetë i përputhshëm me sistemin e arsimimit kombëtar dhe shkollave të vendeve të NATO-s.
Në këtë kontekst, kërkohet që procesi i arsimimit, trajnimit, stërvitjes dhe vlerësimit të konsolidohet më tej, në përputhje me standardet më të përparuara të NATO-s dhe objektivi kryesor i këtij sistemi të jetë mbështetja e Forcave të Armatosura me personel profesional për përmbushjen e të gjithë spektrit të detyrave operacionale. Ai duhet ti nënshtrohet një transformimi të thellë, ku përparësi të mbetet përgatitja e ushtarit profesionist, nënoficerit, oficerit të trupës e shtabeve dhe civilëve të FA për të gjitha nivelet.
als_Latn als_Latn als_Latn